# Službeni list C 424A/8. p

| | ISSN 1977-1088 |
| --- | --- |
| Službeni list
  Europske unije | C 424A |
| | |
| Hrvatsko izdanje | Informacije i objave | Godište 63.8. prosinca 2020. |

ISSN 1977-1088

Službeni list

Europske unije

C 424A

Hrvatsko izdanje

Informacije i objave

Godište 63.8. prosinca 2020.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Ured Zajednice za biljnu raznolikost |
| 2020/C 424 A/01 | Poziv na iskaz interesa za imenovanje zamjenika predsjednika Žalbenog vijeća Ureda Zajednice za biljne sorte | 1 |

Sadržaj

Stranica

V.   Objave

ADMINISTRATIVNI POSTUPCI

Ured Zajednice za biljnu raznolikost

2020/C 424 A/01

Poziv na iskaz interesa za imenovanje zamjenika predsjednika Žalbenog vijeća Ureda Zajednice za biljne sorte

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Ured Zajednice za biljnu raznolikost

| 8.12.2020 | HR | Službeni list Europske unije | CA 424/1 |
| --- | --- | --- | --- |

8.12.2020

HR

Službeni list Europske unije

CA 424/1

---

POZIV NA ISKAZ INTERESA ZA IMENOVANJE ZAMJENIKA PREDSJEDNIKA ŽALBENOG VIJEĆA UREDA ZAJEDNICE ZA BILJNE SORTE

(2020/C 424 A/01)

OPIS UREDA I NJEGOVA ŽALBENOG VIJEĆA

Ured Zajednice za biljne sorte (dalje u tekstu „CPVO” ili „Ured”) neovisna je agencija EU-a utemeljena Uredbom Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1). CPVO je agencija EU-a s pravnom osobnošću odgovorna za upravljanje sustavom oplemenjivačkih prava na biljnu sortu Zajednice, kojim se na razini Europske unije štiti pravo intelektualnog vlasništva za nove biljne sorte. Zadaća je CPVO-a uspostaviti i održavati učinkovit sustav prava intelektualnog vlasništva kojim se potiče stvaranje novih biljnih sorti u korist društva.

Sjedište Ureda nalazi se u Francuskoj, u Angersu. Ima oko 50 zaposlenih, a godišnji proračun od oko 20 milijuna EUR uglavnom se financira prihodima od raznih naknada koje Ured naplaćuje.

Dodatne informacije mogu se pronaći na: http://www.cpvo.europa.eu.

Navedenom Uredbom (EZ) br. 2100/94 predviđeno je osnivanje jednog ili više žalbenih vijeća u okviru Ureda. Žalbeno vijeće osniva se Uredbom Komisije (EZ) br. 874/2009 (2) i odgovorno je za odlučivanje o žalbama protiv odluka Ureda koje se, među ostalim, odnose na dodjelu ili odbijanje oplemenjivačkog prava na biljnu sortu Zajednice, prigovore na dodjelu prava, ništavnost ili ukidanje oplemenjivačkog prava na biljnu sortu Zajednice te na dodjelu ili odbijanje obveznih licencija.

Žalbeno vijeće sastoji se od predsjednika, dvaju članova i njihovih zamjenika. Ako Žalbeno vijeće smatra da narav žalbe to zahtijeva, može pozvati do dva dodatna člana.

OPIS FUNKCIJA

CPVO traži zamjenika predsjednika Žalbenog vijeća Ureda (m./ž.). Zamjenik predsjednika obavlja predsjednikove zadaće u njegovoj odsutnosti.

U tim okolnostima zamjenik predsjednika:

| — | odabire za svaki pojedinačni predmet druge članove i njihove odnosne zamjenike s popisa kvalificiranih članova koji je utvrdilo Upravno vijeće Ureda, |
| --- | --- |

—

odabire za svaki pojedinačni predmet druge članove i njihove odnosne zamjenike s popisa kvalificiranih članova koji je utvrdilo Upravno vijeće Ureda,

| — | predsjeda Žalbenim vijećem Ureda i izvršava ovlasti koje su Uredbom (EZ) br. 2100/94 povjerene predsjedniku. |
| --- | --- |

—

predsjeda Žalbenim vijećem Ureda i izvršava ovlasti koje su Uredbom (EZ) br. 2100/94 povjerene predsjedniku.

Zamjenik predsjednika Žalbenog vijeća je neovisan. U donošenju odluka ne obvezuju ga nikakvi naputci.

Više informacija o Žalbenom vijeću potražiti na: http://www.cpvo.europa.eu/main/en/home/community-plant-variety-rights/board-of-appeal.

IMENOVANJE

Aktualni mandat zamjenika predsjednika Žalbenog vijeća traje do 14. listopada 2021. U skladu s Uredbom (EZ) br. 2100/94, Vijeće Europske unije odlučuje o imenovanju zamjenika predsjednika na temelju popisa kandidata koji predlaže Europska komisija nakon dobivenog mišljenja Upravnog vijeća Ureda Zajednice za biljne sorte.

Svrha ovog poziva na iskaz interesa jest omogućiti Komisiji da sastavi uži popis kandidata za funkciju zamjenika predsjednika Žalbenog vijeća, koji će proslijediti Vijeću. Kandidati moraju imati na umu da uvrštenje na popis nije jamstvo da će biti imenovani.

Europska komisija osnovat će povjerenstvo za odabir. Ono će na razgovor pozvati kandidate čiji profil, na temelju njihovih sposobnosti i kriterija navedenih u nastavku, najbolje odgovara specifičnim zahtjevima radnog mjesta. Nakon tih razgovora Europska komisija sastavit će popis kandidata, koji će dostaviti Upravnom vijeću Ureda radi donošenja mišljenja, a zatim će ga dostaviti Vijeću. Kandidati mogu biti pozvani na razgovor s mjerodavnim povjerenikom.

Mandat je pet godina. Može se obnoviti u skladu s Uredbom (EZ) br. 2100/94.

ZAHTJEVI

| — | Kandidat mora biti državljanin države članice EU-a. |
| --- | --- |

—

Kandidat mora biti državljanin države članice EU-a.

| — | Kandidat ne smije obnašati nijednu drugu dužnost u Uredu Zajednice za biljne sorte. |
| --- | --- |

—

Kandidat ne smije obnašati nijednu drugu dužnost u Uredu Zajednice za biljne sorte.

| — | Kandidat mora vrlo dobro vladati engleskim jezikom (3). Znanje drugih službenih jezika EU-a je prednost. |
| --- | --- |

—

Kandidat mora vrlo dobro vladati engleskim jezikom (3). Znanje drugih službenih jezika EU-a je prednost.

| — | Osim toga:






  — | kandidat mora imati sveučilišnu diplomu iz područja prava ili kvalifikacije stečene priznatim iskustvom u području intelektualnog vlasništva ili registriranja biljnih sorti; |
| --- | --- | --- |

—

Osim toga:

—

kandidat mora imati sveučilišnu diplomu iz područja prava ili kvalifikacije stečene priznatim iskustvom u području intelektualnog vlasništva ili registriranja biljnih sorti;

| — | kandidat mora imati najmanje 10 godina radnog iskustva stečenog nakon završetka studija (4), od čega se znatan dio odnosi na područje intelektualnog vlasništva. Prednost je rad u području oplemenjivačkog prava na biljnu sortu; |
| --- | --- |

—

kandidat mora imati najmanje 10 godina radnog iskustva stečenog nakon završetka studija (4), od čega se znatan dio odnosi na područje intelektualnog vlasništva. Prednost je rad u području oplemenjivačkog prava na biljnu sortu;

| — | sudsko ili srodno iskustvo u području intelektualnog vlasništva je prednost, kao i administrativno i upravno iskustvo, po mogućnosti stečeno u javnoj službi države članice ili međuvladine organizacije. |
| --- | --- |

—

sudsko ili srodno iskustvo u području intelektualnog vlasništva je prednost, kao i administrativno i upravno iskustvo, po mogućnosti stečeno u javnoj službi države članice ili međuvladine organizacije.

UVJETI ZAPOŠLJAVANJA

Od zamjenika predsjednika očekuje se da bude dostupan za rad u nepunom radnom vremenu tijekom odsutnosti predsjednika radi rješavanja novonastalih žalbenih predmeta. Zamjenik predsjednika nije dužan prekinuti svoju trenutačnu profesionalnu djelatnost, ali ona mora biti u skladu sa zahtjevima koji se odnose na neovisnost članova Žalbenog vijeća. Pravilnik o osoblju za dužnosnike Europske unije i Uvjeti zaposlenja ostalih službenika Europske unije (dalje u tekstu „Pravilnik o osoblju”) ne primjenjuju se na predsjednika, zamjenika predsjednika i članove Žalbenog vijeća (članci 31. i 47. Uredbe (EZ) br. 2100/94) koji već nisu zaposleni kao službenici Europske unije.

Zamjenik predsjednika morat će prijaviti svaki interes koji bi mogao biti u sukobu s njegovim dužnostima u Žalbenom vijeću.

Od zamjenika predsjednika očekuje se da bude dostupan za obavljanje navedenih dužnosti najmanje 10 dana u kalendarskoj godini.

Odlukom Upravnog vijeća CPVO-a od 19. rujna 2019. utvrđeno je sljedeće:

| 1. | službenici EU-a koji su aktivno zaposleni u instituciji, agenciji ili tijelu EU-a i imenovani za obnašanje dužnosti u Žalbenom vijeću CPVO-a ne smiju od drugih institucija EU-a primati naknadu za rad, nego samo naknadu troškova službenih putovanja, u skladu s Pravilnikom o osoblju. U tu je svrhu prikladno da imenovanje za obnašanje dužnosti zamjenika predsjednika u Žalbenom vijeću CPVO-a bude usuglašeno s institucijom ili agencijom EU-a u kojoj je službenik zaposlen; |
| --- | --- |

1.

službenici EU-a koji su aktivno zaposleni u instituciji, agenciji ili tijelu EU-a i imenovani za obnašanje dužnosti u Žalbenom vijeću CPVO-a ne smiju od drugih institucija EU-a primati naknadu za rad, nego samo naknadu troškova službenih putovanja, u skladu s Pravilnikom o osoblju. U tu je svrhu prikladno da imenovanje za obnašanje dužnosti zamjenika predsjednika u Žalbenom vijeću CPVO-a bude usuglašeno s institucijom ili agencijom EU-a u kojoj je službenik zaposlen;

| 2. | CPVO može sklopiti sporazum o razini usluga (SLA) ili memorandum o razumijevanju (MoU) s institucijom EU-a ili agencijom EU-a kako bi regulirao uvjete troškova (među ostalim troškova službenih putovanja) njihova osoblja koje obnaša dužnosti u Žalbenom vijeću CPVO-a. |
| --- | --- |

2.

CPVO može sklopiti sporazum o razini usluga (SLA) ili memorandum o razumijevanju (MoU) s institucijom EU-a ili agencijom EU-a kako bi regulirao uvjete troškova (među ostalim troškova službenih putovanja) njihova osoblja koje obnaša dužnosti u Žalbenom vijeću CPVO-a.

Naknada za rad zamjenika predsjednika Žalbenog vijeća koji nije službenik EU-a iznosi kako slijedi:

| — | naknada za puni radni dan (1 dan/8 sati): 500 EUR; |
| --- | --- |

—

naknada za puni radni dan (1 dan/8 sati): 500 EUR;

| — | najveća naknada za rad za jedan žalbeni postupak: 7 500 EUR. |
| --- | --- |

—

najveća naknada za rad za jedan žalbeni postupak: 7 500 EUR.

Uz navedene naknade za rad zamjenik predsjednika Žalbenog vijeća imat će pravo na sljedeće:

| a. | naknadu za putne troškove i troškove boravka u skladu s najnovijim pravilima o naknadi troškova stručnjaka koji dolaze na sastanke CPVO-a ili putuju na sastanke u ime CPVO-a; |
| --- | --- |

a.

naknadu za putne troškove i troškove boravka u skladu s najnovijim pravilima o naknadi troškova stručnjaka koji dolaze na sastanke CPVO-a ili putuju na sastanke u ime CPVO-a;

| b. | jedan dodatni radni dan za trajanje putovanja u Angers i iz Angersa, pod uvjetom da se usmena rasprava doista održi i putovanje traje više od jednog sata. Ako Žalbeno vijeće ispituje više predmeta tijekom jednog ili više uzastopnih dana, odobrava se samo jedan dodatan dan za trajanje putovanja. |
| --- | --- |

b.

jedan dodatni radni dan za trajanje putovanja u Angers i iz Angersa, pod uvjetom da se usmena rasprava doista održi i putovanje traje više od jednog sata. Ako Žalbeno vijeće ispituje više predmeta tijekom jednog ili više uzastopnih dana, odobrava se samo jedan dodatan dan za trajanje putovanja.

Rasprave Žalbenog vijeća održavaju se u sjedištu CPVO-a u Francuskoj, u Angersu, ili virtualno.

JEDNAKE MOGUĆNOSTI

Europska komisija i CPVO primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (5).

PRIJAVE

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokom položaju i znanju jezika. Kandidati koji ne ispunjavaju neki od uvjeta automatski se isključuju iz postupka odabira.

Zainteresirani kandidati moraju se prijaviti na sljedećoj internetskoj stranici, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/.

Kandidati moraju imati valjanu e-adresu koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati životopis u PDF formatu i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poruku s potvrdom prijave, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu.

Iz praktičnih razloga i radi što bržeg završetka postupka u interesu kandidata i institucija postupak odabira provodi se na engleskom jeziku (6).

ROK ZA PRIJAVU

Rok za prijavu je 19. siječnja 2021. Podnošenje elektroničke prijave neće biti moguće nakon 12 sati (podne) prema briselskom vremenu.

Kandidati moraju na vrijeme ispuniti elektroničku prijavu. Preporučujemo da prijavu ne odgađaju do zadnjih dana prije isteka roka jer zbog povećanog internetskog prometa ili mogućih problema s internetskom vezom može doći do nenadanog prekida postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele se prijave ne prihvaćaju.

VAŽNA INFORMACIJA ZA KANDIDATE

Kandidate podsjećamo na to da je rad odborâ za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantnog povjerenstva.

ZAŠTITA OSOBNIH PODATAKA

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (7). To se osobito odnosi na povjerljivost i sigurnost takvih podataka.

---

(1)  SL L 227, 1.9.1994., str. 1.

(2)  Uredba Komisije (EZ) br. 874/2009 od 17. rujna 2009. o utvrđivanju provedbenih pravila za primjenu Uredbe Vijeća (EZ) br. 2100/94 vezano uz postupke pred Uredom Zajednice za zaštitu biljnih sorti (SL L 251, 24.9.2009., str. 3.).

(3)  Povjerenstvo za odabir pobrinut će se da izvorni govornici nemaju neprimjerenu prednost.

(4)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jednom.

(5)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(6)  Povjerenstvo za odabir pobrinut će se da izvorni govornici nemaju neprimjerenu prednost.

(7)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ SL L 295, 21.11.2018., str. 39.).

---